Diari Oficial de la Generalitat Valenciana


Sumari del DOGV 9874, del 19-06-2024 (2024/5878)

RESOLUCIÓ de 17 de juny de 2024, del director general d'Ordenació Educativa i Política Lingüística, per la qual es dicten instruccions per a la sol·licitud dels premis extraordinaris al rendiment acadèmic d'Educació Primària de la Comunitat Valenciana, corresponents al curs 2023-2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9874

Data del DOGV
:   19-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5878


Data del document
:   17-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 17 de juny de 2024, del director general d'Ordenació Educativa i Política Lingüística, per la qual es dicten instruccions per a la sol·licitud dels premis extraordinaris al rendiment acadèmic d'Educació Primària de la Comunitat Valenciana, corresponents al curs 2023-2024. [2024/5878]  
L'Orde 59/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d'Educació Primària de la Comunitat Valenciana a partir del curs 2009-2010, establix les característiques i nombre d'estos premis, requisits de participació, així com, entre altres aspectes, el procediment i el termini de presentació de les sol·licituds d'estos.  
A fi de simplificar el procediment de gestió de les sol·licituds al·ludides, s'ha habilitat en l'Oficina Tàctica de la Conselleria d'Hisenda, Economia i Administració Pública una aplicació informàtica perquè els centres interessats puguen traslladar a la Direcció General d'Ordenació Educativa i Política Lingüística les seues propostes de tres alumnes susceptibles de ser distingits com a premi extraordinari al rendiment acadèmic, juntament amb la documentació determinada a este efecte en estes instruccions.  
Este procediment de sol·licitud introduïx algunes consideracions que han de ser tingudes en compte, a més de les previstes en els articles 4 i 5 de l'orde a què s'ha fet referència anteriorment.  
Per tot això, en virtut de les atribucions que em conferix el Decret 136/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació, resolc:  
  
A. Premis extraordinaris  
  
Primer  
L'objecte d'esta resolució és dictar instruccions sobre el procediment de sol·licitud telemàtica corresponent al curs 2023-2024, per a la proposta de distinció com a premi extraordinari al rendiment acadèmic de l'alumnat d'Educació Primària.  
  
Segon  
Els requisits per a la participació en este procediment són els establits en l'article 4 de l'Orde 59/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d'Educació Primària de la Comunitat Valenciana a partir del curs 2009-2010.  
  
  
Tercer  
Cada centre docent podrà proposar un màxim de tres candidats o candidates per a l'obtenció de premi extraordinari en Educació Primària.  
  
En cas d'empat, se suggerixen unes orientacions objectives que es podrien aplicar com a criteris comuns:  
1a. Major nota mitjana del sext curs d'Educació Primària.  
2a. Major nota mitjana del quint curs d'Educació Primària.  
3a. Major nota mitjana del quart curs d'Educació Primària.  
4a. Major nota mitjana del tercer curs d'Educació Primària.  
5a. Major nota mitjana per a tota l'etapa de les àrees de caràcter instrumental (Valencià, Llengua Castellana i Literatura, Llengua Estrangera i Matemàtiques).  
6a. En cas de persistir l'empat, es proposa dirimir per sorteig públic en presència de les persones interessades i les seues famílies.  
  
Quart  
El procediment de sol·licitud es realitzarà seguint les instruccions descrites en l'article 5 de l'Orde 59/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d'Educació Primària de la Comunitat Valenciana a partir del curs 2009-2010.  
  
Quint  
1. Els centres hauran de realitzar la seua sol·licitud corresponent al curs 2023-2024 a través de la pàgina web:  
https://oficinavirtual.gva.es/oficina\_tactica/  
2. Per a això, els directors o les directores hauran d'utilitzar l'usuari i contrasenya d'accés a ITACA, i hauran d'assegurar-se que tot l'alumnat està perfectament esmentat amb el nom i els cognoms i les seues qualificacions.  
3. En la següent pàgina web de la Conselleria d'Educació, Universitats i Ocupació es troba disponible la informació relativa als premis extraordinaris:  
https://ceice.gva.es/va/web/ordenacion-academica/primaria/premios-extraordinarios  
4. Els centres trobaran ja inclòs en l'aplicació aquell alumnat que complix els requisits de l'article 4 de l'Orde 59/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d'Educació Primària de la Comunitat Valenciana a partir del curs 2009-2010.  
  
5. El centre ha de comprovar que tot l'alumnat que complix amb els requisits descrits en l'article 4 de l'esmentada orde, queda arreplegat per l'aplicació, i una vegada comprovat, haurà d'elegir d'entre totes les persones candidates possibles, un màxim de tres candidatures. Per a això, es recomana als centres, en el cas que es produïsca un empat seguir les orientacions de l'apartat tercer d'esta resolució  
  
6. Quan es fa referència en l'orde al tercer cicle de Primària, s'ha d'entendre referit als cursos 5t i 6t de l'etapa d'Educació Primària.  
  
7. El centre educatiu, una vegada introduïda la sol·licitud en l'aplicació telemàtica, haurà d'imprimir el comprovant de l'enviament, que servirà com a justificant de la data i de la presentació d'aquella.  
  
Sext  
El termini perquè els centres docents realitzen les seues sol·licituds s'establix des del 25 de juny de 2024 al 31 de juliol de 2024.  
2. Les sol·licituds realitzades pels centres educatius amb les candidatures fora de termini no seran tingudes en compte per a la concessió dels premis.  
3. Les sol·licituds que no tinguen tots els requisits prescriptius esmentats podran ser esmenades en els termes indicats en l'article 68 de la Llei 39/2015, d'1 d'octubre, del procediment administratiu comú de les administracions públiques.  
4. Finalitzat el període de presentació de sol·licituds, se seguirà el procediment selectiu indicat en l'article 6 de l'Orde 59/2010, de 2 de juny, esmentada.  
  
B. Menció honorífica  
  
1. L'Orde 59/2010, de 2 de juny, de la Conselleria d'Educació, regula, també, en l'article 2, la menció honorífica, que per les seues característiques ha de ser valorada de manera destacada, i que establix: la possibilitat que els centres poden atorgar la menció honorífica a l'alumnat que haja superat el tercer cicle d'Educació Primària i que, partint d'una situació social o personal desfavorable, haja fet un esforç que meresca ser reconegut per la comunitat educativa a conseqüència dels bons resultats obtinguts en relació amb les seues circumstàncies.  
  
2. Els centres podran concedir fins a un màxim de cinc mencions honorífiques en cada curs acadèmic.  
3. El procediment serà l'establit en l'article 2 de l'Orde 59/2010, de 2 de juny, de la Conselleria d'Educació.  
  
València, 17 de juny de 2024.- El director general d'Ordenació Educativa i Política Lingüística: Ignacio Martínez Arrúe.